Document ID: /roh_data/filtered/Billingualer_Corpus_interleaved-de-rm.jsonl.gz/734

This is a text translated from German to Rumantsch Grischun.
Fachtagung in Chur - "Entwicklung des städtischen und ländlichen Raumes in Graubünden"

Zahlreiche Veränderungen werden in den nächsten Jahren auf den Kanton und auf die Regionen zukommen, so hat der Bund neu eine Agglomerationspolitik formuliert und ist daran, seine regionalpolitischen Instrumente zu überarbeiten. Anlässlich einer Tagung vom Mittwoch, 4. Dezember, wird in Chur darüber diskutiert, wie sich diese Veränderungen auf den Kanton und auf die Regionen auswirken werden und welche Lösungsansätze sich für die Zukunft ergeben.

Vertreter von Gemeinden, Regionen und Verbänden - d. h. die Meinungs- und Entscheidungsträger unseres Kantons - treffen sich, um der räumlichen Entwicklung neue Impulse zu geben. Die Themen Agglomerations- und Regionalpolitik werden im Zentrum der Tagung stehen. Damit findet seit 1998 zum fünften mal eine Fachtagung zur Raumentwicklung Graubündens statt.

Die Agglomerations- und Regionalpolitik des Bundes wird derzeit konkretisiert und überarbeitet. Zahlreiche Einzelheiten sind zwar noch in Diskussion, aber wichtige Veränderungen, die für die zukünftige Arbeit von Kanton, Regionen und Gemeinden von Bedeutung sind, können bereits heute erkannt werden. An der Tagung wird über den aktuellen Stand der Dinge orientiert. Was bedeuten nun diese Entwicklungen für Kanton, Regionen und Gemeinden? Wie können wir uns schon heute auf diese Veränderungen vorbereiten? Dies sind Fragen die im Rahmen eines Workshops diskutiert werden. Die Tagung soll allen Teilnehmern eine umfassende Information zu neuen raumrelevanten Entwicklungen geben und Lösungsansätze für die eigene Arbeit aufzeigen. Sie richtet sich an Akteure in Planung und Regionalentwicklung mit Schwergewicht auf regionaler Stufe und wird von Regierungsrat Klaus Huber eröffnet.

Gremium: Departement des Innern und der Volkswirtschaft Graubünden

Quelle: dt Amt für Raumplanung / Amt für Wirtschaft und Tourismus

Data: 20.11.2002

Dieta d'experts a Cuira - "Svilup dal territori urban e rural en il Grischun"

Numerusas midadas vegnan a pertutgar durant ils proxims onns il chantun e las regiuns, uschia ha la confederaziun formulà da nov ina politica d'aglomeraziun ed è vidlonder da repassar ses instruments da la politica regiunala. A chaschun d'ina dieta da mesemna, ils 4 da december vegni discutà a Cuira tge consequenzas che questas midadas vegnan ad avair per il chantun e per las regiuns e tge propostas da soluziun che sa mussan per l'avegnir.

Represchentants da las vischnancas, da las regiuns e da las associaziuns - q. v. d. ils purtaders dals parairis e da las decisiuns da noss chantun - s'entaupan per dar novs impuls al svilup territorial. Ils temas politica d'aglomeraziun e regiunala vegnan ad esser il center da la dieta. Uschia ha lieu dapi l'onn 1998 per la tschintgavla giada ina dieta d'experts davart il svilup dal territori dal Grischun.

Davart da la confederaziun vegn la politica d'aglomeraziun e regiunala actualmain concretisada e repassada. Numerus detagls èn en discussiun, ins po però gia vesair oz midadas impurtantas ch'èn da gronda relevanza per la lavur futura dal chantun, da las regiuns e da las vischnancas. A la dieta vegni orientà sur da la situaziun actuala da las chaussas. Tge signifitgescha quest svilup per il chantun, las regiuns e las vischnancas? Co pudain nus gia oz ans preparar sin questas midadas? Quai èn dumondas che vegnan discutadas en il rom d'in workshop. La dieta duai dar a tut ils participants ina vasta infurmaziun davart ils novs svilups dal territori relevants e mussar propostas da soluziun per l'atgna lavur. Ella sa drizza ad acturs da planisaziun e svilup regiunal che mettan l'accent principal sin il stgalim regiunal e vegn averta dal cusseglier guvernativ Klaus Huber.

Gremi: departament da l'intern e da l'economia publica

Funtauna: rg uffizi da planisaziun / uffizi per economia e turissem

Data: 20.11.2002